Skot het g'n bedenkinge oor SA spelers | Netwerk24
Aanvallers skiet inwoner ná hul drank eis
Twee mans wat vermoedelik drank by 'n huis in Port Elizabeth wou steel, word vir poging tot moord gesoek nadat hulle die huiseienaar in die skouer geskiet het.
KYK: Formulemelk - só is pa in hegtenis geneem
Daar is een ding waarvoor Quinton de Kock minstens net so lief is as vir krieket, indien nie meer nie.
Zverev verlaat Federer se agentskap
Alexander Zverev en Roger Federer se bestuursmaatskappy, Team8, se paaie het geskei.
Truworths verkoop minder, selfs teen 2019-pryse
Truworths se aandeelprys het Maandag stewig opgeskiet, selfs al het die klerewinkelgroep se verkope gedaal in die tydperk wat Swart Vrydag en Kersfees insluit.
Nuwe veldtog wil einde aan beurtkrag bring
Die Instituut van Rasseverhoudinge reken "eenvoudige en praktiese oplossings" kan beurtkrag tot 'n einde bring, en dit is presies wat hy met sy nuwe veldtog wil bereik.
Skot het g'n bedenkinge oor SA spelers
04 Desember 2020 08:28
Gregor Townsend, Skotland se afrigter, sê hy het geen bedenkinge daaroor om nog 'n groentjie te kies wat danksy die verblyfreël kwalifiseer om sy span in die Nasiesbeker te verteenwoordig nie.
Gregor Townsend het vier Suid-Afrikaans gebore spelers in sy groep vir Saterdag se toets teen Ierland. Foto: Getty Images
Dit wemel behoorlik van Suid-Afrikaans gebore spelers in Skotland se 23-tal en kommer neem toe oor die getal buitelandse gebore spelers in die sport.
Die voormalige Leeu-losskakel Jaco van der Walt is Donderdag gekies om Saterdag sy toetsbuiging vir die Skotte te maak. Duhan van der Merwe draf op linkervleuel uit, terwyl die stutte Oli Kebble en WP Nel die plaasvervangersbank sal warm hou.
"Daar is 'n klompie kwessies waaroor jy peins wanneer jy jou span kies," sê Townsend.
"Die individu en wat hy tot die span bydrae en sy spelpeil; kombinasies want kohesie is werklik belangrik op toetsvlak; en die wedstrydplan en die teenstanders wat jy pak.
"Nie die feit of hy in Skotland aan Skotse ouers gebore is en nog altyd hier bly of dat hy weens die verblyfreël gekwalifiseer het nie. Dit is nie deel van jou besluitneming as jy jou span kies nie.
"Jaco woon die afgelope drie jaar hier waar hy vir Edinburgh speel en hy het weens sy goeie vertonings die reg verdien om oorweeg te word."
Daar is diegene wat glo Skotland lewer nie genoeg van sy eie spelers van gehalte nie.
"Nee, ek is nie daaroor bekommerd nie want ons lewer nou beter spelers as ooit vantevore," sê hy.
"Ons werk baie hard daaraan om mededingend te bly en ek dink ons diepte is beter as ooit vantevore."
Townsend sê Skotland het 'n lang geskiedenis om spelers te kies wat nie in die land gebore is of grootgeword het nie.
"Dit was nog altyd die geval," sê hy.
Wêreldrugby het sy verblyfreël van volgende jaar af na vyf jaar verleng.
Meer oor: Oli Kebble | Duhan Van Der Merwe | Nasiesbeker | Toetsrugby | Wêreldrugby | Gregor Townsend | Wp Nel | Jaco Van Der Walt